วันนี้ไปกินซานตาเฟ่ สาขาเซ็นปิ่นมาค่ะ เนื่องจากใกล้มหาลัยที่สุด และเกิดอาการอยากกินสเต็กกันถ้วนหน้า555 ร้านนี้อยู่ชั้น5 นะคะ สาขานี้ใหญ่มากๆ หาไม่ยาก เห็นป้ายร้านชัดเจน ข้างในก็กว้างมากๆเลย ที่นั่งเยอะดี ชอบ ไปกัน 7 คนค่ะ นั่งสบาย ไม่ค่อยชอบบรรยากาศร้านเท่าไหร่ ดูเป็นส่วนตัวก็จริง แต่มืดมากๆ

สาขานี้มีโปรโมชั่นพิเศษ(กว่า)บางสาขาด้วย แต่เราไม่ได้สั่งโปรนั้นค่ะ เราสั่งอีกโปรนึง คือโปรของเทศกาลสเต็ก ชุด ปลาทอด+กุ้งทอด(99บาท) ในชุดจะมีปลาทอด กุ้งทอด สลัด ขนมปังเนย ดิลล์มัสตาร์ตซอส

ปลาทอดชิ้นใหญ่ดี เนื้อนุ่ม กุ้งทอดแป้งเยอะไปหน่อยค่ะ แต่เนื้อกุ้งก็ไม่ได้น้อยจนน่าเกลียดนะคะ ปานกลางๆ ได้มา 2 ชิ้น แต่ดูเหมือนจะไหม้นิดนึง แต่ว่าขนมปังนี่ไหม้ เห็นชัดเลย แต่ไม่เป็นไรค่ะ รสชาติยังดีอยู่ สลัดเป็นผักกับผลไม้ กินคู่กับของทอด อร่อยดีค่ะ กรุบๆ แต่ชิ้นผักใหญ่น่ากลัวมาก555 มื้อนี้หมดไปทั้งหมด 128บาทค่ะ (ชามะนาว29บาท) ถือว่าอิ่มดี

พนักงาน ก็บริการดีค่ะ แต่รับออเดอร์ช้าไปนิดนึง สงสัยให้เวลาเราคิดนาน เพราะมากันหลายคน ส่วนตอนออกไปจ่ายเงินข้างหน้า เร็วดีค่ะ ไม่ยืนรอนาน ^^